**Pisortani Digitalimik Allakkerinermut ilanngunnermit inunnik pisussaajunnaarsitsineq pillugu**

**nalunaarummut ilitsersuut**

**Ilanngussamik sullissinermut ilitsersuut:**

* **Immersuiffissaq 1: Inunnik pisussaajunnaarsitsineq**
* **Immersuiffissaq 2: Atuarsinnaanissamut pisinnaatitsineq**

Imarisai

[1. Atuarsinnaanissamut pisinnaatitsissutip aamma pisussaajunnaarsitsinerup suliarineqarnissaanut ilisarititsineq 5](#_Toc41652224)

[Kikkut Digitalimik Allakkerinermut ilanngunneqartussaappat? 5](#_Toc41652225)

[Kikkut atuarsinnaanissamut pisinnaatitsissummik qinnuteqarsinnaappat? 6](#_Toc41652226)

[Kikkut pisussaajunnaarsinneqarnissamut qinnuteqarsinnaappat? 6](#_Toc41652227)

[2. Atuarsinnaanissamut pisinnaatitsissutit aamma inunnik pisussaajunnaarsitsinerit suliarinissaannut immersuiffissaq 7](#_Toc41652228)

[Immersuiffissat oqaatsinut allanut nutserneqarneri 7](#_Toc41652229)

[Inunnik pisussaajunnaarsitsinermut immersuiffissaq 7](#_Toc41652230)

[Atuarsinnaanissamut pisinnaatitsinermut immersuiffissaq 7](#_Toc41652231)

[3. Atuarsinnaanissamut pisinnaatitsissutip kiisalu pisussaajunnaarsinneqarnerup suliarinerani alloriarfissat takussutissartaat 8](#_Toc41652232)

[Atuarsinnaanissamut pisinnaatitsissutit pillugit sullissinernut alloriarfinnut aggulunneri 8](#_Toc41652233)

[Inunnik pisussaajunnaarsitsinermut sullissinernut alloriarfinnut aggulunneri 9](#_Toc41652234)

[4. Atuarsinnaanissamut pisinnaatitsissummik qinnuteqaatip suliarinera 10](#_Toc41652235)

[Atuarsinnaanissamut pisinnaatitsissummik tunniussinissamut tunngavissat 10](#_Toc41652236)

[Atuarsinnaanissamut pisinnaatitsissummik qinnuteqaat sumi qanorlu tunniunneqassava? 10](#_Toc41652237)

[Immersuiffissaq pisinnaatitsinissamut qinnuteqaatitalik kiap tunniussinnaavaa? 10](#_Toc41652238)

[Atuarsinnaanissamut pisinnaatitsissummik qinnuteqrnermi sullissinerup itisilernera 12](#_Toc41652239)

[4.1 KOMMUNIMI ORNIGULLUNI TAKKUNNERMI 12](#_Toc41652240)

[Alloriarfik 1: Takkuttup immersuiffissaq immersoreerpaa? 12](#_Toc41652241)

[Alloriarfik 2a: Takkuttoq kinaassutsimut uppernarsaateqarpa? (Innuttaasoq) 12](#_Toc41652242)

[Alloriarfik 2b: Takkuttoq kinaassutsimut uppernarsaateqarpa? (Innuttaasoq/ Inatsisit naapertorlugit ingerlatsivik) 13](#_Toc41652243)

[Alloriarfik 3: Takkuttup immersuiffissaq eqqortumik immersorpaa? 14](#_Toc41652244)

[Alloriarfik 4: Atuarsinnaanissamut pisinnaatitsissummik tunniussineq 14](#_Toc41652245)

[Pisinnaatitsissummut immersuiffissaq immersorneqartoq malittarisassat malillugit toqqorneqassaaq 15](#_Toc41652246)

[4.2 SULLISSIVIK.GL-IKKUT DIGITALIMIK NASSIUSSINERMI 15](#_Toc41652247)

[Alloriarfik 1: Immersuiffissaq nassiunneqartoq eqqortumik immersorneqarpa? 15](#_Toc41652248)

[Alloriarfik 2: Kinaassutsimut uppernarsaat 15](#_Toc41652249)

[Alloriarfik 3: Immersuiffissaq nassiunneqartoq eqqortumik immersorneqarpa? 15](#_Toc41652250)

[Alloriarfik 4: Atuarsinnaanissamut pisinnaatitsissummik tunniussineq 15](#_Toc41652251)

[Pisinnaatitsissummut immersuiffissaq immersorneqartoq malittarisassat malillugit toqqorneqassaaq 16](#_Toc41652252)

[5. Inunnik pisussaajunnaarsitsinissamut qinnuteqaatip suliarinera 16](#_Toc41652253)

[Pisussaajunnaarsitsinissamut tunngaviit 16](#_Toc41652254)

[Pisussaajunnaarsitsinissamut qinnuteqaat sumi qanorlu tunniunneqassava? 17](#_Toc41652255)

[Pisussaajunnaarsitsinissamut qinnuteqaammut immersuiffissaq kiap tunniutissavaa? 18](#_Toc41652256)

[Pisussaajunnaarsinneqarnissamut qinnuteqarnermi sullissinerup itisilernera 19](#_Toc41652257)

[5.1 KOMMUNIMI ORNIGULLUNI TAKKUNNERMI 19](#_Toc41652258)

[Alloriarfik 1: Takkuttup immersuiffissaq immersorpaa? 19](#_Toc41652259)

[Alloriarfik 2a: Takkuttoq kinaassutsimut uppernarsaateqarpa? (Innuttaasoq) 19](#_Toc41652260)

[Alloriarfik 2b: Takkuttoq kinaassutsimut uppernarsaateqarpa? (Sinniisoq) 20](#_Toc41652261)

[Alloriarfik 3: Takkuttup immersuiffissaq eqqortumik immersorpaa? 21](#_Toc41652262)

[Innuttaasup imaluunniit sinniisup immersuiffissaq immersugaq sullissisumut tunniutissavaa. Sullissisup immersugaq eqqortumik immersorneqarsimanersoq takussavaa. Immersuiffissaq eqqortumik immersorneqarsimanngippat sullissisup eqqortumik immersuisoqarnissaanut ilitsersuissaaq taamaalilluni innuttaasup immersuiffissaq eqqortumik immersorniassavaa. 21](#_Toc41652263)

[Alloriarfik 4: Innuttaasoq pisussaajunnaarsinneqarsinnaasoq nalilissaaq 21](#_Toc41652264)

[Alloriarfik 5-6a: Pisussaajunnaarsitsineq 22](#_Toc41652265)

[Alloriarfik 5-6b: Pisussaajunnaarsitsinissamut qinnuteqaammik itigartitsineq 22](#_Toc41652266)

[Pisussaajunnaarsitsinermut immersuiffissatut immersugaq malittarisassat malillugit toqqorneqassaaq 22](#_Toc41652267)

[5.2 SULLISSIVIK.GL AQQUTIGALUGU DIGITALIKKUT NASSIUSSINERMI 23](#_Toc41652268)

[Alloriarfik 1: Takkuttup immersuiffissaq immersorpaa? 23](#_Toc41652269)

[Alloriarfik 2: Kinaassutsimut uppernarsaat 23](#_Toc41652270)

[Alloriarfik 3: Immersuiffissaq nassiunneqartoq eqqortumik immersorneqarpa? 23](#_Toc41652271)

[Alloriarfik 4: Innuttaasoq pisussaajunnaarsinneqarsinnaanersoq nalilissaaq 23](#_Toc41652272)

[Alloriarfik 5-6a: Pisussaajunnaarsitsineq 23](#_Toc41652273)

[Alloriarfik 5-6b: Pisussaajunnaarsitsinissamut qinnuteqaatip itigartinnera 24](#_Toc41652274)

[Pisinnaatitsinissamut immersuiffissatut immersugaq malittarisassat malillugit toqqorneqassaaq 24](#_Toc41652275)

**Allaatigineqartoq una kikkunnut sammitinneqarpa?**

Innuttaasut atuarsinnaanissamut pisinnaatitsineq pillugu aamma Pisortani Digitalimik Allakkerinermik tigusisarnissamit pisussaajunnaarsitsinermut qinnuteqaataannik suliarinnittussanut sulisunut pingaarnertut ilitsersuut una suliaavoq.
Aammattaaq pisussaajunnaarsitsinissaq pillugu qinnuteqaatip kommunimit suliarineqarsinnaanissaanut qulakkeerinnittussanut aqutsisunut tunngatinneqarpoq.

**Allagaatigineqartumi suut atuarneqarsinnaappat?**

Ilitsersuummi matumani atuarsinnaanissamut pisinnaatitsineq pillugu kiisalu Digitalimik Allakkerinermit pisussaajunnaarsitsinermut (kingorna pisussaajunnaarsitsineq) qinnuteqaatit suliarineqartarnerannut najoqqutassiaavoq.

# Atuarsinnaanissamut pisinnaatitsissutip aamma pisussaajunnaarsitsinerup suliarineqarnissaanut ilisarititsineq

Pisortani ataatsimoorussamik digitalinngorsaanermut periusissiap malitsigisaanik Pisortani Digitalimik Allakkerineq pillugu Inatsisartut inatsisaat nr. 14, 8. juni 2017-imeersoq Naalakkersuisunit akuersissutigineqarpoq. Inatsisip atuutilerneratigut inuit kikkulluunniit 15-ileereersimasut Kalaallillu Nunaanni aalajangersimasumik najugaqartut Inuttut normuminnut attuumassuteqartunik digitalikkut allakkeriveqalernissamut pisussaaffeqarput. Digitalikkut allakkerivimmi innuttaasup pisortani oqartussaasunit allakkanik nassitsittassapput, ilaatigut pisortani ataatsimoorussamik digitalimik allakkerisarneq, Digitalimik Allakkerineq, aqqutigalugu.

Inatsit naapertorlugu innuttaasut kalluarneqartut atuarsinnaanissamut pisinnaatitsinermik imaluunniit pisussaajunnaarsinneqarnissamut qinnuteqarnissamut periarfissaqartinneqarput. Tamannalu pissaaq inuk nammineerluni kommunimut innuttaasup inuit allattorsimaffiat naapertorlugu najugaqarfimini imaluunniit kingullermik nalunaarsorsimaffigisamini ornigulluni. Innuttaasuttaaq sullissivik.gl aqqutigalugu atuarsinnaanissamut pisinnaatitsissummik qinnuteqarsinnaavoq.

Ilitsersuummi siunertaavoq nassuiarneqassasoq:

* atuarsinnaanissamut pisinnaatitsinissap qinnuteqaataata suliarineranut najoqqutassiaqarnissaq kiisalu taassuma nalunaarsorneqarnissaa
* innuttaasup Digitalimik Allakkerinermit pisussaajunnaarsinneqarnissaanut piumasaqaatit suut piumasaqaatanersut, qinnuteqaatip suliarineranut najoqqutassaq kiisalu pisussaajunnaarsitsineq qanoq nalunaarsorneqassanersoq

## Kikkut Digitalimik Allakkerinermut ilanngunneqartussaappat?

Ilitsersuummi matumani “innuttaasutut” taagorneqartut kikkuuppat?

Innuttaasutut taagorneqartut tassaapput kikkulluunniit 15-ileereersimasut tamarmik inuttut normoqartut aamma Kalaallit Nunaanni aalajangersimasumik najugaqartut. Inuit Inunnik nalunaarsuinermik inatsit malillugu inuttut normoqanngitsut Digitalimik Allakkerineq pillugu inatsimmi ilaanngillat, taamaattumik taakkununnga *pisussaajunnaarsitsinissamut nalunaarut* pisariaqanngilaq. **[Pisortani Digitalimik Allakkerineq pillugu Inatsit, §3, imm. 1.]**

Inunnik nalunaarsuinermik inatsit malillugu innuttaasut inuttut normoqartut Kalaallilli Nunaanni aalajangersimasumik najugaqanngitsut, aallaaviatigut Digitalimik Allakkerinermi pinngitsooratik ilanngunneqassanngillat, kissaatertilli malillugu kajumissutsiminnik ilanngussinnaallutik. Innuttaasut aalajangersimasumik Kalaallit Nunaanni najugaqartut kingornali nunanut allanut nuussimasut qinnuteqarnikkut Digitalimik Allakkerinermit pisussaajunnaarsinneqarsinnaapput, pissutigalugu innuttaasoq Nunatsinni najugaqarunnaarmat. **[Pisortani Digitalimik Allakkerineq pillugu Inatsit, §4, imm. 3.]**

## Kikkut atuarsinnaanissamut pisinnaatitsissummik qinnuteqarsinnaappat?

Innuttaasut kikkulluunniit Digitalimik Allakkerinermut ilanngussimasut inuit allattorsimaffiat malillugu kingullermik kommunerisamut saaffiginnissuteqarnermikkut inuk alla imaluunniit inatsisit naapertorlugit ingerlatsiviit atuarsinnaanissamut pisinnaatissinnaavaat. **[Inunnik pisussaajunnaarsitsineq pillugu nalunaarut, §10, imm. 1.]**

## Kikkut pisussaajunnaarsinneqarnissamut qinnuteqarsinnaappat?

Innuttaasoq pisussaajunnaarsinneqarnissamut qinnuteqarsinnaasoq tassaavoq:

* innuttaasoq pisussaajunnaarsinneqarnissamut qinnuteqarusuttoq
* qinnuteqartumit pisinnaatinneqartoq
* nakkutiginnitsi pisinnaatinneqartoq

ilitsersuummi innuttaasoq pisussaajunnaarsinneqarnissamut qinnuteqartoq “pisussaajunnaarsinneqarnissamut qinnuteqartutut” taagorneqarpoq. Innuttaasoq sanngiillisimaneq assigisaanilluunniit peqquteqarluni takkulluni pisussaajunnaarsinneqarnissamut qinnuteqariartorsinnaanngikkuni, imaluunniit pisinnaatissinnaasaa qinnuteqariartorsinnaanngikkuni, innuttaasoq pillugu kommunip ilisimasaqarfigisai tunngavigalugit kommunalbestyrelse aalajangiisinnaavoq.
Digitalimik Allakkerinermit pisussaajunnaarsitsineq immikkorluinnaq pisoqartillugu taamaallaat pissaaq, ilaatigut innuttaasup digitalimik allakkerivimi alakkarternissaanut periarfissaqarani aamma atuarsinnaanissamut pisinnaatitsisinnaanani imaluunniit assersuutigalugu qanigisaminut pisinnaatitsisinnaanani**. [Tak. pisussaajunnaarsitsineq pillugu nalunaarut §2, immikkoortoq 1 - 8.]**

# Atuarsinnaanissamut pisinnaatitsissutit aamma inunnik pisussaajunnaarsitsinerit suliarinissaannut immersuiffissaq

Immikkoortumi matumani immersuiffissat atuarsinnaanissamut pisinnaatitsineq kiisalu inunnik pisussaajunnaarsitsineq pillugit qinnuteqaatit suliarinissaannut ineriartortinneqartut allaaserineqarput.

## Immersuiffissat oqaatsinut allanut nutserneqarneri

Immersuiffissat “Pisussaajunnaarsitsineq” aamma “Pisinnaatitsineq” kalaallisut qallunaatullu allaqqapput.

Digitalimik Allakkerinermut immersuiffissat tamaasa sullissivik.gl-ikkut takusinnaavatit

## Inunnik pisussaajunnaarsitsinermut immersuiffissaq

Pisussaajunnaarsitsinermut immersuiffissaq pisussaajunnaarsinneqarnissamut qinnuteqaatit suliarinissaannut atorneqassapput. Tamanna pissaaq innuttaasup nammineerluni kommunimut ornigulluni saaffiginnissuteqarneratigut. Aamma sullissivik.gl aqqutigalugu digitalimik pisussaajunnaarsinneqarnissamut qinnuteqarnissaq periarfissaavoq. Innuttaasoq sullissivik.gl-ikkut nammineerluni pisussaajunnaarsinneqarnissamut qinnuteqarsinnaanngilaq, taamaallaat pisinnaatinneqartoq imaluunniit inatsisit naapertorlugit ingerlatsivik aqqutigalugu pisussaajunnaarsinneqarnissamut qinnuteqarsinnaavoq ilaatigut innuttaasup pisussaajunnaarsinneqarnissamut tunngaviit naammassisimappagit **[Tak. pisussaajunnaarsitsineq pillugu nalunaarut §4, imm. 4.].**

**Pisussaajunnaarsitsinermut immersuiffik maannamiit “ilanngussaq 1”-itut atorneqassaaq.**

## Atuarsinnaanissamut pisinnaatitsinermut immersuiffissaq

Atuarsinnaanissamut pisinnaatitsinermut immersuiffissaq innuttaasup inuk imaluunniit inatsisit naapertorlugit ingerlatsivik digitalimik allakkerivigisami atuarsinnaanissaanut atorneqassaaq. Pisinnaatitsissummik qinnuteqaatip suliarineqarnera ilaatigut kommunimut pineqartup inuit allattorsimaffiat malillugu kommunerisaanut imaluunniit kingullermik kommunerisatut nalunaarsorsimaffigisaanut saaffiginninnikkut pissaaq. Saaffiginnissuteqarneq nammineq ornigulluni takkunnikkut pisinnaavoq, imaluunniit atuarsinnaanissamut pisinnaatitsissummik digitalikkut, sullissivik.gl-ikkut nassiunneqarneratigut **[Tak. pisussaajunnaarsitsineq pillugu nalunaarut §10, imm. 1.].**

**Atuarsinnaanissamut pisinnaatitsissumut immersuiffissaq maannamiit “ilanngussaq 2”-tut atorneqassaaq.**

# Atuarsinnaanissamut pisinnaatitsissutip kiisalu pisussaajunnaarsinneqarnerup suliarinerani alloriarfissat takussutissartaat

Tabelini ataaniittuni takusinnaavatit atuarsinnaanissamut pisinnaatitsissummik qinnuteqarnermut sullissinermi kiisalu inunnik pisussaajunnaarsitsinissamut sullissinermi alloriarfiit suunersut naatsumik allaaserineqarneri. Alloriarfiit ataasiakkaat pillugit annertunerusumik paasisaqarusukkuit kapitalit tulliuttut atuarsinnaavatit.

## Atuarsinnaanissamut pisinnaatitsissutit pillugit sullissinernut alloriarfinnut aggulunneri

KOMMUNIMI ORNIGULLUNI TAKKUNNERMI

|  |  |  |
| --- | --- | --- |
| All. | Sullissisutut qanoq iliussavit? | Paasissu-tissat allat |
| 1 | Immersuiffissaq immersorneqarsimanersoq nalilissaaq.Immersorsimanngippat immersuiffissaq utertissaaq. | Imm. 4.1 |
| 2 | Ornigulluni takkuttoq kinaassutsimut uppernarsaammik peqarnersoq nalilissaaq.Taamaappat, all. 2 aamma 2a takukkit. Taamaanngippat qinnuteqaat itigartissaaq. | Imm. 4.1 |
| 2a | Takkuttup kinaassutsimut uppernarsaataa (innuttaasoq) | 2b | Sinnerlugu takkuttup kinaassutsimut uppernarsaataa (innuttaasoq/ inatsisit naapertorlugit ingerlatsivik) | Imm. 4.1 |
| 3 | Immersuiffissaq eqqortumik immersorneqarsimanersoq nalilissaaq. Taamaanngippat qinnuteqaat itigartissaaq, immersuiffissarli iluarsineqarsinnaappat eqqortumik immersorniassammat iluarsissaaq. | Imm. 4.1 |
| 4 | Atuarsinnaanissamut pisinnaatitsissuteqarneq.Immersuiffissaq eqqortumik immersorneqareerpat, immersukkap assilinera takkuttumut tunniunneqassaaq. Immersuiffissaq immersorneqarsimasoq 2 malittarisassat atuuttut naapertorlugit toqqorneqassaaq. | Imm. 4.1 |

SULLISSIVIK.GL-IKKUT DIGITALIMIK NASSIUSSINEQ

|  |  |  |
| --- | --- | --- |
| All. | Sullissisutut qanoq iliussavit? | Paasissu-tissat allat |
| 1 | Immersuiffissaq immersorneqarsimanersoq nalilissaaq.Taamaanngippat pisinnaatitsinissamut qinnuteqartoq innuttaasunik kiffartuussivimmit attavigineqassaaq. | Imm. 4.2 |
| 2 | Kinaassutsimut uppernarsaat | Imm. 4.2 |
| 3 | Immersuiffissaq eqqortumik immersorneqarsimanersoq nalilissaaq. Taamaanngippat qinnuteqaat itigartissaaq itigartitsissullu e-mailikkut nassiutissaaq. | Imm. 4.2 |
| 4 | Atuarsinnaanissamut pisinnaatitsissuteqarneq.Immersuiffissaq eqqortumik immersorneqareerpat, immersukkap assilinera pisinnaatitsisumut e-mailikkut nassiutissaaq. Immersuiffissaq immersorneqarsimasoq 2 malittarisassat atuuttut naapertorlugit toqqorneqassaaq. | Imm. 4.2 |

## Inunnik pisussaajunnaarsitsinermut sullissinernut alloriarfinnut aggulunneri

KOMMUNIMI ORNIGULLUNI TAKKUNNERMI

|  |  |  |
| --- | --- | --- |
| All. | Sullissisutut qanoq iliussavit? | Paasissu-tissat allat |
| 1 | Immersuiffissaq immersorneqarsimanersoq nalilissaaq.Immersorsimanngippat immersuiffissaq utertissaaq. | Imm. 5.1 |
| 2 | Ornigulluni takkuttoq kinaassutsimut uppernarsaammik peqarnersoq nalilissaaq.Taamaappat, all. 2 aamma 2a takukkit. Taamaanngippat qinnuteqaat itigartissaaq. | Imm. 5.1 |
| 2a | Takkuttup kinaassutsimut uppernarsaataa (innuttaasoq) | 2b | Sinnerlugu takkuttup kinaassutsimut uppernarsaataa (innuttaasoq/ inatsisit naapertorlugit ingerlatsivik) | Imm. 5.1 |
| 3 | Immersuiffissaq eqqortumik immersorneqarsimanersoq nalilissaaq. Taamaanngippat qinnuteqaat itigartissaaq, immersuiffissarli iluarsineqarsinnaappat eqqortumik immersorniassammat iluarsissaaq. | Imm. 5.1 |
| 4 | Innuttaasoq pisussaajunnaarsinneqarsinnaanersoq nalilissaaq. Taamaappat all. 5-6b takukkit. Taamaanngippat all. 5-6b takukkit. | Imm. 5.1 |
| 5a | Immersuiffissap ilaa kommunimut tunngasoq immersussaaq. | 5b | Itigartitsissuteqarnermut allakkatigut itigartitsissut takkuttumut tunniutissaaq. | Imm. 5.1 |
| 6a | Pisussaajunnaarsitsinermut aalajangerneq takkuttumut tunniutissaaq. Immersuiffissaq immersorneqarsimasoq 1 malittarisassat atuuttut naapertorlugit toqqorneqassaaq. | 6b | Itigartitsissuteqarnermut allakkatigut aalajangerneq tunniutissaaq, tamatumalu assilinera toqqussaaq. Tamarmik kommunimi malittarisassat malillugit. | Imm. 5.1 |

SULLISSIVIK.GL-IKKUT DIGITALIMIK NASSIUSSINEQ

|  |  |  |
| --- | --- | --- |
| All. | Sullissisutut qanoq iliussavit? | Paasissu-tissat allat |
| 1 | Immersuiffissaq immersorneqarsimanersoq nalilissaaq.Taamaanngippat innuttaasoq/ingerlatsivik pisussaajunnaarsitsinissamut qinnuteqartoq attavigissaaq.  | Imm. 5.2 |
| 2 | Kinaassutsimut uppernarsaat | Imm. 5.2 |
| 3 | Immersuiffissaq eqqortumik immersorneqarsimanersoq nalilissaaq. Taamaanngippat qinnuteqaat itigartissaaq itigartitsissullu e-mailikkut nassiutissaaq. | Imm. 5.2 |
| 4 | Innuttaasoq pisussaajunnaarsinneqarsinnaanersoq nalilissaaq. Taamaappat all. 5-6a takukkit. Taamaanngippat all. 5-6b takukkit. | Imm. 5.2 |
| 5a | Immersuiffissap ilaa kommunimut tunngasoq immersussaaq. | 6a | Itigartitsissuteqarnermut allakkatigut itigartitsissut immersuiffissaq 1-imik tunniussisumut tunniutissaaq. | Imm. 5.2 |
| 6a | Immersuiffissaq eqqortumik immersorneqarsimappat, immersuiffissap assilinera innuttaasumut/ingerlatsivimmut innuttaasumik pisussaajunnaarsitsinissamik qinnuteqartumut e-mailikkut nassiutissaaq. Immersuiffissaq immersorneqartoq 1 malittarisassat atuuttut malillugit toqqorneqassaaq. | 6b | Itigartitsissuteqarnermut allakkatigut aalajangerneq tunniutissaaq, tamatumalu assilinera toqqussaaq. Tamarmik kommunimi malittarisassat malillugit. | Imm. 5.2 |

# Atuarsinnaanissamut pisinnaatitsissummik qinnuteqaatip suliarinera

Immikkoortumi matumani allaaserineqarpoq atuarsinnaanissamut pisinnaatitsissummik qinnuteqarneq sunik tunngavilersorneqassanersoq aamma atuarsinnaanissamut pisinnaatitsissummik qinnuteqaat qanoq suliarineqassanersoq.

## Atuarsinnaanissamut pisinnaatitsissummik tunniussinissamut tunngavissat

Kikkulluunniit Kalaallit Nunaanni kommunip agguataarnerata iluani aalajangersimasumik najugaqartut inummik imaluunniit inatsisit naapertorlugit ingerlatsivimmik atuarsinnaanissamut pisinnaatitsinissamut qinnuteqarsinnaapput.

## Atuarsinnaanissamut pisinnaatitsissummik qinnuteqaat sumi qanorlu tunniunneqassava?

Atuarsinnaanissamut pisinnaatitsissummik qinnuteqarneq pissaaq kommunimut pineqartup sumiiffigisaanut imaluunniit kingullertigut nalunaarsorfigisimasaanut. Innuttaasuttaaq kommunimi allami pisussaajunnaarsitsinissamut qinnuteqarsinnaavoq. **[tak. pisussaajunnaarsitsineq pillugu nalunaarut §10, imm. 1].**

Saaffiginnissuteqarneq pisinnaavoq kommunip innuttaasunik kiffartuussivianut nammineq ornigulluni takkunnikkut, imaluunniit atuarsinnaanissamut pisinnaatitsissummik Sullissivik.gl aqqutigalugu nassiussinikkut.

Innuttaasoq atuarsinnaanissamut pisinnaatitsissummik kommunimut allakkatigut saaffiginnissuteqarnermigut qinnuteqaruni, pineqartoq attavigineqassaaq ilisimatinneqarlunilu atuarsinnaanissamut pisinnaatitsissummut qinnuteqaat sumi qanorlu tunniunneqassanersoq.

## Immersuiffissaq pisinnaatitsinissamut qinnuteqaatitalik kiap tunniussinnaavaa?

Innuttaasup atuarsinnaanissamut pisinnaatitsissummik qinnuteqarusuttup tunniussinnaavaa, imaluunniit sinniisi innuttaasoq imaluunniit inatsisit naapertorlugit ingerlatsivimmeersoq. Ima alloriartoqassaaq:

1. Innuttaasup immersuiffissaq pisinnaatitsinissamut tunngasoq immersussavaa, immersuiffissaq 2: ”Digitalimik Allakkerinermi atuarsinnaanissamut pisinnaatitsissut”, inuk imaluunniit inatsisit naapertorlugit ingerlatsivik atuarsinnaanissamut pisinnaatissaguniuk.
	1. Pisussaatitsinermut immersuiffissaq ornigulluni takkunnikkut tunniunneqarsinnaavoq. Najukkami kommunip innuttaasunik kiffartuussivianut nammineq ornigulluni takkunnikkut tunniunneqassaaq. Matumani kinaassutsimut uppernarsaat takutinneqassaaq. **[tak. pisussaajunnaarsitsineq pillugu nalunaarut §10, imm. 1-2].**
	2. Pisussaatitsinermut immersuiffissaq Sullissivik.gl-ikkut digitalimik nassiunneqarsinnaavoq. Pisinnaatitsissuteqarnissamut qinnuteqartup kinaassutsini uppernarsarsinnaavaa NemID-mi atornerisigut. Inatsisit naapertorlugit ingerlatsiviit digitalikkut nassiussinermi kinaassutsimik uppernarsaasinnaapput sulisup NemID-mik atuinermigut.
2. Innuttaasoq arlaanik peqquteqartumik nammineerluni ornigulluni takkussinnaanngikkuni, sinniisussaminnik pisinnaatitsisinnaapput namminneq sinnerlutik immersuiffissamik tunniussiartorlutik.
	1. Sinniisuusup innuttaasunik kiffartuussivimmut ornigulluni takkunnermini immersuiffissaq 2 immersussavaa: ”Digitalimik Allakkerinermi atuarsinnaanissamut pisinnaatitsissut”, innuttaasumit pisinnaatinneqarnini takutissavaa aamma immersuiffissaq 2 innuttaasunik kiffartuussivimmi sulisumut takutilllugu, pisinnaatitsissuteqarnermut immersuiffissaq. **[tak. pisussaajunnaarsitsineq pillugu nalunaarut §10, imm. 2].**
		1. *Sinniisutut takkuttoq innuttaasuuppat,* immikkoortoq 2-mi allaqqasut malillugit iliortoqassaaq.
		2. *Sinniisutut takkuttoq inatsisit naapertorlugit ingerlatsiviuppat,* immikkoortoq 2-mi allaqqasut malillugit iliortoqassaaq ilaatigulli takkuttup inatsisit naapertorlugit ingerlatsivimmut attuumassuteqarnini uppernarsassallugu.
	2. Sinniisoq alla sinnerlugu atuarsinnaanissamut pisinnaatitsissummik digitalimik qinnuteqarnissamut periarfissaqanngilaq. Pisussaajunnaarsitsinissamut qinnuteqaammut sinniisup pisinnaatinnissaanut innuttaasumit kissaatigineqartoq sinniisup takutitsinissaamut periarfissaqannginnera peqqutaavoq.

## Atuarsinnaanissamut pisinnaatitsissummik qinnuteqrnermi sullissinerup itisilernera

Immikkoortoq 3-mi alloriarfiit tamarmik takuneqarsinnaapput ilaatigut taakku atorlugit atuarsinnaanissamut pisinnaatitsissummik qinnuteqrnermi sullissinermi aqqusaartugassat. Immikkoortumi tassani alloriarfissat pingaaruteqarluinnartut aalajangersimasut aqqusaartorneqassapput.

## 4.1 KOMMUNIMI ORNIGULLUNI TAKKUNNERMI

### Alloriarfik 1: Takkuttup immersuiffissaq immersoreerpaa?

Innuttaasup takkuttup immersuiffissaq 2 immersorsimasaq sullissisumut tunniutissavaa. Immersuiffissaq immersorneqarsimanersoq sullissisup takussavaa. Immersuiffissaq eqqortumik immersorneqarsimanngippat, immersuiffissap eqqortumik immersornissaanut sullissisoq ikiuissaaq taamaalilluni innuttaasup immersuiffissaq eqqortumik immersorniassavaa.

### Alloriarfik 2a: Takkuttoq kinaassutsimut uppernarsaateqarpa? (Innuttaasoq)

Takkuttoq innuttaasuuppat inummut aamma/imaluunniit inatsisit naapertorlugit ingerlatsivimmut atuarsinnaanissamut pisinnaatitsiniarluni qinnuteqarusuttuuppat, pineqartup kinaassutsini uppernassassavaa, taamaalilluni immersuiffissami immersorneqarsimasumi takuneqarsinnaalluni, assersuutigalugu biilernermut allagartamik, pas-imik imaluunniit uppernarsaammik takuneqarsinnaasumik takutitsinermigut.

**Kinaassutsimut uppernarsaat:**

1. Biilernermut allagartaq nunami EU/EØS-imi, Kalaallit Nunaanni imaluunniit Savalimmiuni atulersinneqarsimasoq
2. Pas-i inuup pineqartup nunagisaani pisortatut oqartussaasuni atullersinneqarsimasoq
3. Forsvaret-ip kinaassutsimut uppernarsaataa Danmarkimi atulersinneqarsimasoq
4. NATO-pas-i
5. Politiit kinaassutsimut uppernarsaataat Danmarkimi atulersinneqarsimasoq
6. Najugaqarnissamik akuersissut imaluunniit najugaqarnissamik allagartaq assitalik Danmarkimi atulersinneqarsimasoq
7. Danskit aningaaseriviani kinaassutsimut uppernarsaataat
8. Nuna tamakkerlugu kinaassutsimut uppernarsaat assitalik pineqartup nunaani pisortatut oqartussaaffeqarfinni atulersinneqarsimasoq, aamma nunani Schengenimi angalanermi uppernarsaatitut atorneqarsinnaasoq

**[tak. pisussaajunnaarsitsineq pillugu nalunaarut §3, imm.3, 1-8]**

Takkuttup kinaassutsimut uppernarsaatitut qulaanit taaneqartut atorlugit kinaassutsiminik uppernarsaasinnaanngikkuni, kinaassuseq pappiliat tullinnguuttut atorlugit takutinneqarsinnaavoq. Ikinnerpaamik ataatsimi innuttaasup inuttut normuanik peqassaaq:

* Najugaqarnermut uppernarsaat
* Kuisinnermut allagartaq imaluunniit atinut uppernarsaat
* Akileraartarnermut Aqutsisoqarfimmiit ukiumut ukiumoortumik nalunaarusiaq kingulleq imaluunniit siumoortumik nalunaarusiaq
* Pisortanit ikiorsiissutinik pisartagaqarnermut uppernarsaat nutaannginneq qaammatini pingasuni pisoqaassuseqassaaq

**[tak. pisussaajunnaarsitsineq pillugu nalunaarut §3, imm.5, 1-4]**

Takkuttoq takutitsilluni kinaassutsimut uppernarsaateqanngikkuni, qinnuteqaat itigartitsissutigineqassaaq pissutsillu iluarsineqarnissaannut qinnuigineqarluni aatsaat taamaalinikkut qinnuteqaat suliarineqarsinnaavoq.

### Alloriarfik 2b: Takkuttoq kinaassutsimut uppernarsaateqarpa? (Innuttaasoq/ Inatsisit naapertorlugit ingerlatsivik)

Innuttaasoq arlaanik peqquteqartumik nammineerluni ornigulluni takkussinnaanngikkuni, sinniisussaminnik pisinnaatitsisinnaapput namminneq sinnerlutik immersuiffissamik tunniussiartorlutik.

Tamatuma saniatigut sinniisup pisinnaatitsisoq sinnerlugu takkuttuulluni atsiorsimasamik uppernarsaateqassaaq. Uppernarsaat pingaarnertut immersuiffissaq 2-mi krydsiliinikkut tunniunneqassaaq: ”Digitalimik Allakkerinermi atuarsinnaanissamut pisinnaatitsissut” ’*Uppernarsaammik takutitsineq*’ atorlugu.

**Takkuttoq innuttaasoq sinnerlugu takkuttuuppat**

Takkuttutut sinniisoq innuttaasuuppat immersuiffissamik 2-mik immersuinissaminut pisinnaatitaasoq: ”Digitalimik Allakkerinermi atuarsinnaanissamut pisinnaatitsissut” innuttaasoq sinnerlugu, takkuttup kinaassutsini uppernarsassavaa immersuiffissatut immersukkami takuneqarsinnaasutut. Taamaaliortoqarsinnaavoq assersuutigalugu biilernermut allagartamik, pas-imik imaluunniit uppernarsaammik takuneqarsinnaasumik takutitsinermigut.

**Kinaassutsimut uppernarsaat:**

1. Biilernermut allagartaq nunami EU/EØS-imi, Kalaallit Nunaanni imaluunniit Savalimmiuni atulersinneqarsimasoq
2. Pas-i inuup pineqartup nunagisaani pisortatut oqartussaasuni atullersinneqarsimasoq
3. Forsvaret-ip kinaassutsimut uppernarsaataa Danmarkimi atulersinneqarsimasoq
4. NATO-pas-i
5. Politiit kinaassutsimut uppernarsaataat Danmarkimi atulersinneqarsimasoq
6. Najugaqarnissamik akuersissut imaluunniit najugaqarnissamik allagartaq assitalik Danmarkimi atulersinneqarsimasoq
7. Danskit aningaaseriviani kinaassutsimut uppernarsaataat
8. Nuna tamakkerlugu kinaassutsimut uppernarsaat assitalik pineqartup nunaani pisortatut oqartussaaffeqarfinni atulersinneqarsimasoq, aamma nunani Schengenimi angalanermi uppernarsaatitut atorneqarsinnaasoq

**[tak. pisussaajunnaarsitsineq pillugu nalunaarut §3, imm.3, 1-8]**

Takkuttup kinaassutsimut uppernarsaatitut qulaanit taaneqartut atorlugit kinaassutsiminik uppernarsaasinnaanngikkuni, kinaassuseq pappiliat tullinnguuttut atorlugit takutinneqarsinnaavoq. Ikinnerpaamik ataatsimi innuttaasup inuttut normuanik peqassaaq:

* Najugaqarnermut uppernarsaat.
* Kuisinnermut allagartaq.imaluunniit atinut uppernarsaat
* Akileraartarnermut Aqutsisoqarfimmiit ukiumut ukiumoortumik nalunaarusiaq kingulleq imaluunniit siumoortumik nalunaarusiaq
* Pisortanit ikiorsiissutinik pisartagaqarnermut uppernarsaat nutaannginneq qaammatini pingasuni pisoqaassuseqassaaq

**[tak. pisussaajunnaarsitsineq pillugu nalunaarut §3, imm.5, 1-4]**

Takkuttoq takutitsilluni kinaassutsimut uppernarsaateqanngikkuni, qinnuteqaat itigartitsissutigineqassaaq pissutsillu iluarsineqarnissaannut qinnuigineqarluni aatsaat taamaalinikkut qinnuteqaat suliarineqarsinnaavoq.

**Takkuttoq innuttaasoq sinnerlugu inatsit naapertorlugit ingerlatsiviuppat**

Takkuttutut sinniisoq inatsisit naapertorlugit ingerlatsiviuppat immersuiffissamik 2-mik immersuinissaminut pisinnaatitaasoq: ”Digitalimik Allakkerinermi atuarsinnaanissamut pisinnaatitsissut” innuttaasoq sinnerlugu takkuttutut sinniisup inatsisit naapertorlugit ingerlatsivimmut attuumassuteqarnini uppernarsassavaa, assersuutigalugu ingerlatsivimmut isissutimi takutinneratigut.

Takkuttoq takutitsilluni kinaassutsimut uppernarsaateqanngikkuni, qinnuteqaat itigartitsissutigineqassaaq pissutsillu iluarsineqarnissaannut qinnuigineqarluni aatsaat taamaalinikkut qinnuteqaat suliarineqarsinnaavoq.

### Alloriarfik 3: Takkuttup immersuiffissaq eqqortumik immersorpaa?

Innuttaasup imaluunniit sinniisup immersuiffissaq immersugaq sullissisumut tunniutissavaa. Sullissisup immersugaq eqqortumik immersorneqarsimanersoq takussavaa. Immersuiffissaq eqqortumik immersorneqarsimanngippat sullissisup eqqortumik immersuisoqarnissaanut ilitsersuissaaq taamaalilluni innuttaasup immersuiffissaq eqqortumik immersorniassavaa.

### Alloriarfik 4: Atuarsinnaanissamut pisinnaatitsissummik tunniussineq

Immersuiffissaq eqqortumik immersorneqareerpat immersuiffissap immersornerata assilinera takkuttumut tunniutissaaq. Pisinnaatitsisup allakkeriviata pisinnaatinneqartup atuarsinnaanera killilimmik piffissaligaanngilaq, imaluunniit utertinneqarnissami imaluunniit peerneqarnissami tungaanut.

Pisinnaatitsissutip nalunaarsornerata uppernarsaataa innuttaasup noqqaassutigippagu, takkuttumut tunniunneqassaaq.

## Pisinnaatitsissummut immersuiffissaq immersorneqartoq malittarisassat malillugit toqqorneqassaaq

Immersuiffissaq immersorneqartoq scannissaaq aamma drev/ESDH-mut toqqussaaq, suliamik normulerlugu journalimut sullissinermut atorneqartumi atuuttumi allanneqassalluni.

Elektronikkikkut toqqorneqareerpat immersugaq nassiunneqassaaq uunga support@nanoq.gl.

Tamatuma kingorna atuarsinnaanissamut pisinnaatitsissuteqarnermut qinnuteqaatip suliarineqarnera naammassivoq.

## SULLISSIVIK.GL-IKKUT DIGITALIMIK NASSIUSSINERMI

Soorlu allaaserineqareersoq, innuttaasup/inatsisit naapertorlugit ingerlatsivik immersuiffissap 2-p digitalimik Sullissivik.gl aqqutigalugu nassiunnissaanut periarfissaqarpoq. Pisinnaatitsisup kinaassutsini uppernarsarsinnaavaa NemID-mik nammineq piminik atuinermigut. Inatsisit naapertorlugit ingerlatsiviit digitalikkut nassiussinermikkut uppernarsaasinnaapput sulisup NemID-mik atuineratigut. Sullissivik.gl-ikkut innuttaasoq/inatsisit naapertorlugit ingerlatsivik e-mailadressimik takutitsissaaq. Mailadresserlu innuttaasunik kiffartuussivimmit atorneqassaaq ilaatigut innuttaasup digitalikkut nassiussereerneratigut itigartitsissuteqarnermik imaluunniit assilisamik nassiussinissamik atussallugu.

## Alloriarfik 1: Immersuiffissaq nassiunneqartoq eqqortumik immersorneqarpa?

Pisinnaatitsisup immersuiffissaq immersorsimasani Sullissivik.gl aqqutigalugu kommunip ataatsimoorussamik allagarsisarfianut nassiutissavaa. Sullissisup immersuiffissaq immersorneqarsimanersoq takussavaa. Immersuiffissaq eqqortumik immersorneqarsimanngippat, sullissisup pisinnaatitsisoq e-mailikkut attavigissavaa. Pisinnaatitsisup immersuiffissap eqqortumik immersorniassammagu immersuiffissap eqqortumik immersornissaanut innuttaasunik kiffartuussivik ilitsersuissaaq.

## Alloriarfik 2: Kinaassutsimut uppernarsaat

Immersuiffissaq kommunip ataatsimoorussamik allagarsisarfianut Sullissivik.gl aqqutigalugu nassiussaammat kinaassutsimut uppernarsaat atorsinnaavoq. Pisinnaatitsisup nammineerluni NemID-ni atorlugu kinaassutsini uppernarsarlugu iliuuseqarnera peqqutaavoq.

## Alloriarfik 3: Immersuiffissaq nassiunneqartoq eqqortumik immersorneqarpa?

Immersuiffissaq eqqortumik immersorneqarsimanersoq sullissisup takussavaa. Immersuiffissaq eqqortumik immersorneqarsimanngippat, innuttaasup immersuiffissaq eqqortumik immersorniassammagu immersuiffissap eqqortumik immersornissaanut innuttaasunik kiffartuussivik ilitsersuissaaq.

## Alloriarfik 4: Atuarsinnaanissamut pisinnaatitsissummik tunniussineq

Immersuiffissaq eqqortumik immersorneqareerpat, assilinera pisinnaatitsisumut e-mailikkut nassiutissaaq. Pisinnaatitsisup allakkeriviata pisinnaatinneqartup atuarsinnaanera killilimmik piffissaligaanngilaq, imaluunniit utertinneqarnissami imaluunniit peerneqarnissami tungaanut.

Pisinnaatitsissutip nalunaarsornerata uppernarsaataa innuttaasup noqqaassutigippagu, takkuttumut tunniunneqassaaq.

## Pisinnaatitsissummut immersuiffissaq immersorneqartoq malittarisassat malillugit toqqorneqassaaq

Immersuiffissaq immersorneqartoq scannissaaq aamma drev/ESDH-mut toqqussaaq, suliamik normulerlugu journalimut sullissinermut atorneqartumi atuuttumi allanneqassalluni.

Elektronikkikkut toqqorneqareerpat immersugaq nassiunneqassaaq uunga support@nanoq.gl.

Tamatuma kingorna atuarsinnaanissamut pisinnaatitsissuteqarnermut qinnuteqaatip suliarineqarnera naammassivoq.

# Inunnik pisussaajunnaarsitsinissamut qinnuteqaatip suliarinera

Immikkoortumi matumani allaaserineqarput qinnuteqaat pisussaajunnaarsitsinissamut tunngavinnik sunik aallaaveqarsinnaasoq, aamma pisussaajunnaarsitsinissamut qinnuteqaat qanoq suliarineqassasoq.

## Pisussaajunnaarsitsinissamut tunngaviit

Pisussaajunnaarsitsinissamut tunngaviit pioreersut allattorsimapput ataani:

* **1. januar 1950 sioqqullugu inunngorsimasut.** Itisileqqittariaqanngilaq.
* **Eqqarsarsinnaassutsikkut piginnaasat annikillisimasut**, kingunerisaanik Digitalimik Allakkerinermik atuisinnaajunnaarluni. Assersuutigalugu puigortunngorsimaneq imaluunniit qaratsakkut ajoqusersimaneq.
* **Timikkut piginnaasat annikillisimasut**, kingunerisaanik Digitalimik Allakkerinermik atuisinnaajunnaarluni. Assersuutigalugu tappiitsuuneq imaluunniit nukillaaqqaneq peqqutaalluni qarasaasiamik atuinissamik ajornakusoortitsineq imaluunniit atuisinnaanngilluinnarneq.
* **Qarasaasiamut imaluunniit elektronikkikkut atortorissaarutinut allanut attaveqarnissamut periarfissaqannginneq,** angerlarsimaffimmi, sumiiffimmi imaluunniit suliffimmi internetimut attaveqartitsisumut. Pisussaajunnaarsitsinissamut tunngavilersuutigisami immikkut allaqqanngikkaluartoq “qarasaasiaq internetimut attavilik” pineqarpoq. Innuttaasut internetimut attavilernissaannut pinngitsaalineqarsinnaanngillat. Pisussaajunnaarsitsinissamut tunngavilersuutaavortaaq innuttaasup angerlarsimaffiani qarasaasiaqarnissaq, innuttaasulli pineqartup atorsinnaanagu. Imaassinnaavoq assersuutigalugu innuttaasup aappaa aappariit angerlarsimaffianni qarasaasiaqartoq innuttaasulli aappami qarasaasiaa atorneq ajorlugu aappaata nammineq pigigamiuk.
* **Nuussimasutut imaluunniit Kalaallit Nunaannii allamut nuussimasutut Inuit qitiusumik nalunaarsorsimaffianni (CPR) taamatut nalunaarsorsimaguni.** Inuit kikkulluunniit Nunatsinnit allamut nuuillutik aallartut Digitalimik Allakkerinermit pisussaajunnaarsinneqassapput. Kalaallit Nunaannut uteqqissagaluarunik Digitalimik Allakkerinermut nammineerlutik ikkuteqqissapput.
* **Pineqartoq Kalaallit Nunaanni aalajangersimasumik najugaqartutut imaluunniit aalajangersimasumik tamaaniittutut nalunaarsorsimajunnaarsimaguni,** tak. Inuit qitiusumik nalunaarsorsimaffiat pillugu nalunaarut § § 6, imm. 1 aamma 2, kisianni Kalaallit Nunaanni aalajangersimasumik najugaqanngitsutut nalunaarsorsimaguni, tak. Inuit qitiusumik nalunaarsorsimaffiat pillugu nalunaarut § 6, imm. 4. Innuttaasut makku attaveqaatitigut allannguineq pillugu kalerrisaarsinnaanngilagut, taamaattumik ilanngutissanngillat. Angerlarsimaffeqanngitsut kommunip CPR-imi najugaqarfimmik nalunaarsorsimasai (assersuutigalugu ornittagaq imaluunniit aqquserngup ilisarnaataa) Digitalimik Allakkerinermut ilanngutissapput, aamma pisussaajunnaarsinneqarsinnaapput.
* **Pineqartoq oqaatsitigut kalaallisoorsinnaannginnermigut, danskisoorsinnaannginnermigut tuluttoorsinnaannginnermigullu** Digitalimik Allakkerinermik ajornakusoortitsisumik **aporfeqaruni**. Assersuutigalugu naqinninnernik ilisarinnissinnaannginneq imaluunniit inuit iluamik kalaallisut, danskisut imaluunniit tuluttut oqalussinnaanngitsuuneq pissutigalugu.
* **Pineqartup atsiornermik digitaliusumi, NemID, pissarsinissaq ajornakusoortikkuniuk,** assersuutigalugu danskit aallartitaqarfiani NemID-mik tunniussiffiusinnaasumut ungasissumi nunani allamiinneq peqqutaalluni. Innuttaasut nunani allani najugaqartut danskit aallartitaqarfianut NemID-mik atulersitsisinnaasunut ungasissumi najugaqartut. Innuttaasut pas-eqanngitsut imaluunniit biilernermut allagartaqanngitsut, taamaattumik kommunimut ornigullutik NemID-mik pissarsiniartariaqartut, kisianni nappaateqarneq peqqutaalluni angerlarsimaffimminnit anisinnaanngitsut.
* **Pineqartup najugaqarfia internetimut attaveqarfiunngippat.** Tunngavimmi matumani innuttaasut ikitsuararsuunissaat naatsorsuutigineqarpoq. Najugaqarfimmi internetimik attaveqaateqannginneq pillugu sukumiisumik kommunimi paasissutissanik peqassaaq paasissutissanillu peqarneq tunngavigalugu pisussaajunnaarsitsinissamut aalajangiisoqarsinnaalluni.

## Pisussaajunnaarsitsinissamut qinnuteqaat sumi qanorlu tunniunneqassava?

Pisussaajunnaarsitsinissamut qinnuteqaat pineqartup kommunimi sumiiffigisaanut imaluunniit kingullermik inuit allattorsimaffiatigut nalunaarsorsimaffigisaanut saaffiginnissuteqarnikkut pissaaq. Innuttaasortaaq kommunimi allami pisussaajunnaarsinneqarnissamut qinnuteqarsinnaavoq. **[tak. pisussaajunnaarsitsineq pillugu nalunaarut §3, imm. 1].**

Saaffiginnissuteqarneq pisinnaavoq kommunip innuttaasunik kiffartuussivianut ornigunnikkut, imaluunniit atuarsinnaanissamut pisinnaatitsilluni, digitalimik Sullissivik.gl aqqutigalugu.

Innuttaasup kommunimut allakkatigut saaffiginninnikkut pisussaajunnaarsinneqarnissamut qinnuteqaruni, pineqartoq attavigineqassaaq paasitinneqarlunilu pisussaajunnaarsinneqarnissamut qinnuteqaat sumi qanorlu tunniunneqarsinnaasoq.

## Pisussaajunnaarsitsinissamut qinnuteqaammut immersuiffissaq kiap tunniutissavaa?

Innuttaasoq pisussaajunnaarsinneqarnissamut qinnuteqarusuttoq taamaaliorsinnaavoq, imaluunniit sinniisoq innuttaasoq imaluunniit inatsisit naapertorlugit ingerlatsivik taamaaliorsinnaavoq. Taamaaliortoqarsinnaavorlu alloriarnerit tullinnguuttut malillugit:

1. Innuttaasoq immersuiffissap 1-ip immersorneratigut: “Digitalimik Allakkerinermit pisussaajunnaarsinneqarneq” Digitalimik Allakkerinermit pisussaajunnaarsinneqarnissamut qinnuteqarsinnaavoq.
	1. Immersuiffissaq najukkami kommunip innuttaasunik sullissivianut tunniutissaaq. Matumani kinaassutsimut uppernarsaat takutinneqassaaq. **[tak. pisussaajunnaarsitsineq pillugu nalunaarut §3, imm. 1].**
	2. **MALUGIUK!** Pisussaajunnaarsitsinissamut immersuiffissaq pisussaajunnaarsinneqarnissamut qinnuteqartup Sullissivik.gl aqqutigalugu digitalimik *TUNNIUSSINNAANNGILAA.* Sinniisoq kisimi pisussaajunnaarsinneqarnissamut qinnuteqartoq sinnerlugu pisussaajunnaarsitsinissamut qinnuteqarsinnaavoq.
2. Innuttaasoq arlaanik peqquteqartumik ornigulluni takkussinnaanngikkuni, sinniisumut pisinnaatitsinermikkut namminneq sinnerlutik immersuiffimmik tunniussiartortitsisinnaapput. **[tak. pisussaajunnaarsitsineq pillugu nalunaarut §4, imm. 1].**
	1. Sinniisup innuttaasunik kiffartuussivimmut ornigunnermini immersuiffissaq 1 immersussavaa: “Digitalimik Allakkerinermit pisussaajunnaarsitsineq”, pisinnaatitsisumit pisinnaatitsineq sullissisumut takutissavaa, aamma immersuiffissaq 2-p immersorsimanera tunniullugu: “Digitalimik Allakkerinermi atuarsinnaanissamut pisinnaatitsissut”, innuttaasunik kiffartuussivimmi sulisumut. Kinaassutsimut uppernarsaat takutinneqassaaq. **[tak. pisussaajunnaarsitsineq pillugu nalunaarut §3, imm. 3-5].**
		1. *Takkuttoq innuttaasuuppat,* immikkoortoq 2-mi allaqqasut malinneqassapput.
		2. *Takkuttoq inatsisit naapertorlugit ingerlatsivimmeersuuppat,* immikkoortoq 2-mi allaqqasut malinneqassapput takkuttulli inatsisit naapertorlugit ingerlatsivimmut attuumassuteqarnini uppernarsassavaa.
3. Innuttaasoq arlaanik peqquteqartumik ornigulluni kommunimut takkussinnaanngikkuni, innuttaasoq sinnerlugu sinniisoq Sullissivik.gl aqqutigalugu internetikkut immersuiffissamik nassiussisinnaavoq. Pisussaajunnaarsinneqarnissamut qinnuteqartup sinniisoq pisinnaatissavaa, taamaalillutik inatsisitigut tunngaveqarnikkut namminneq sinnerlutik pisussaajunnaarsinneqarnissamut qinnuteqartoqarsinnaaniassammat. Matumani sinniisup NemID kinaassutsimut uppernarsaatitut atorneqassaaq.

## Pisussaajunnaarsinneqarnissamut qinnuteqarnermi sullissinerup itisilernera

Immikkoortuni tullinnguuttuni pisussaajunnaarsitsinissamut qinnuteqaatip suliarineqarnerani alloriarfiit tamarmik pillugit takussutissartaat saqqummiunneqarput. Immikkoortumi matumani alloriarfiit pingaarutillit aalajangersimasut aqqusaartorneqassapput.

## 5.1 KOMMUNIMI ORNIGULLUNI TAKKUNNERMI

### Alloriarfik 1: Takkuttup immersuiffissaq immersorpaa?

Innuttaasup takkuttup immersuiffissaut immersorsimasaq sullissisumut tunniutissavaa. Immersuiffissaq immersorneqarsimanersoq sullissisup takussavaa. Immersuiffissaq immersorneqarsima*nngippat* innuttaasup immersuiffissaq eqqortumik immersorniassammagu sullissisup immersuiffissap eqqortumik immersornissaanut ilitsersussavaa.

### Alloriarfik 2a: Takkuttoq kinaassutsimut uppernarsaateqarpa? (Innuttaasoq)

Takkuttoq innuttaasuuppat inummut aamma/imaluunniit inatsisit naapertorlugit ingerlatsivimmut pisussaajunnaarsinneqarnissamut qinnuteqarusuttuuppat, pineqartup kinaassutsini uppernarsassavaa, taannalu immersuiffissatut immersukkami takuneqarsinnaassaaq. Assersuutigalugu biilernermut allagartamik, pas-imik imaluunniit takuneqarsinnaasumik uppernarsaanermigut.

**Kinaassutsimut uppernarsaat:**

1. Biilernermut allagartaq nunami EU/EØS-imi, Kalaallit Nunaanni imaluunniit Savalimmiuni atulersinneqarsimasoq
2. Pas-i inuup pineqartup nunagisaani pisortatut oqartussaasuni atullersinneqarsimasoq
3. Forsvaret-ip kinaassutsimut uppernarsaataa Danmarkimi atulersinneqarsimasoq
4. NATO-pas-i
5. Politiit kinaassutsimut uppernarsaataat Danmarkimi atulersinneqarsimasoq
6. Najugaqarnissamik akuersissut imaluunniit najugaqarnissamik allagartaq assitalik Danmarkimi atulersinneqarsimasoq
7. Danskit aningaaseriviani kinaassutsimut uppernarsaataat
8. Nuna tamakkerlugu kinaassutsimut uppernarsaat assitalik pineqartup nunaani pisortatut oqartussaaffeqarfinni atulersinneqarsimasoq, aamma nunani Schengenimi angalanermi uppernarsaatitut atorneqarsinnaasoq

**[tak. pisussaajunnaarsitsineq pillugu nalunaarut §3, imm.3, 1-8]**

Takkuttup kinaassutsimut uppernarsaatitut qulaanit taaneqartut atorlugit kinaassutsiminik uppernarsaasinnaanngikkuni, kinaassuseq pappiliat tullinnguuttut atorlugit takutinneqarsinnaavoq. Ikinnerpaamik ataatsimi innuttaasup inuttut normuanik peqassaaq:

* Najugaqarnermut uppernarsaat
* Kuisinnermut allagartaq imaluunniit atinut uppernarsaat
* Akileraartarnermut Aqutsisoqarfimmiit ukiumut ukiumoortumik nalunaarusiaq kingulleq imaluunniit siumoortumik nalunaarusiaq
* Pisortanit ikiorsiissutinik pisartagaqarnermut uppernarsaat nutaannginneq qaammatini pingasuni pisoqaassuseqassaaq

**[tak. pisussaajunnaarsitsineq pillugu nalunaarut §3, imm.5, 1-4]**

Takkuttoq takutitsilluni kinaassutsimut uppernarsaateqanngikkuni, qinnuteqaat itigartitsissutigineqassaaq pissutsillu iluarsineqarnissaannut qinnuigineqarluni aatsaat taamaalinikkut qinnuteqaat suliarineqarsinnaavoq.

### Alloriarfik 2b: Takkuttoq kinaassutsimut uppernarsaateqarpa? (Sinniisoq)

Innuttaasoq arlaanik peqquteqartumik nammineerluni ornigulluni takkussinnaanngikkuni, sinniisussaminnik pisinnaatitsisinnaapput namminneq sinnerlutik immersuiffissamik tunniussiartorlutik.

Tamatuma saniatigut sinniisup pisinnaatitsisoq sinnerlugu takkuttuulluni atsiorsimasamik uppernarsaateqassaaq. Uppernarsaat pingaarnertut immersuiffissaq 2-mi krydsiliinikkut tunniunneqassaaq: ”Digitalimik Allakkerinermi atuarsinnaanissamut pisinnaatitsissut” ’*Uppernarsaammik takutitsineq*’ atorlugu.

**Takkuttoq innuttaasoq sinnerlugu takkuttuuppat**

Takkuttutut sinniisoq innuttaasuuppat immersuiffissamik 2-mik immersuinissaminut pisinnaatitaasoq: ”Digitalimik Allakkerinermi atuarsinnaanissamut pisinnaatitsissut” innuttaasoq sinnerlugu, takkuttup kinaassutsini uppernarsassavaa immersuiffissatut immersukkami takuneqarsinnaasutut. Taamaaliortoqarsinnaavoq assersuutigalugu biilernermut allagartamik, pas-imik imaluunniit uppernarsaammik takuneqarsinnaasumik takutitsinermigut.

**Kinaassutsimut uppernarsaat:**

1. Biilernermut allagartaq nunami EU/EØS-imi, Kalaallit Nunaanni imaluunniit Savalimmiuni atulersinneqarsimasoq
2. Pas-i inuup pineqartup nunagisaani pisortatut oqartussaasuni atullersinneqarsimasoq
3. Forsvaret-ip kinaassutsimut uppernarsaataa Danmarkimi atulersinneqarsimasoq
4. NATO-pas-i
5. Politiit kinaassutsimut uppernarsaataat Danmarkimi atulersinneqarsimasoq
6. Najugaqarnissamik akuersissut imaluunniit najugaqarnissamik allagartaq assitalik Danmarkimi atulersinneqarsimasoq
7. Danskit aningaaseriviani kinaassutsimut uppernarsaataat
8. Nuna tamakkerlugu kinaassutsimut uppernarsaat assitalik pineqartup nunaani pisortatut oqartussaaffeqarfinni atulersinneqarsimasoq, aamma nunani Schengenimi angalanermi uppernarsaatitut atorneqarsinnaasoq

**[tak. pisussaajunnaarsitsineq pillugu nalunaarut §3, imm.3, 1-8]**

Takkuttup kinaassutsimut uppernarsaatitut qulaanit taaneqartut atorlugit kinaassutsiminik uppernarsaasinnaanngikkuni, kinaassuseq pappiliat tullinnguuttut atorlugit takutinneqarsinnaavoq. Ikinnerpaamik ataatsimi innuttaasup inuttut normuanik peqassaaq:

* Najugaqarnermut uppernarsaat
* Kuisinnermut allagartaq imaluunniit atinut uppernarsaat
* Akileraartarnermut Aqutsisoqarfimmiit ukiumut ukiumoortumik nalunaarusiaq kingulleq imaluunniit siumoortumik nalunaarusiaq
* Pisortanit ikiorsiissutinik pisartagaqarnermut uppernarsaat nutaannginneq qaammatini pingasuni pisoqaassuseqassaaq

**[tak. pisussaajunnaarsitsineq pillugu nalunaarut §3, imm.5, 1-4]**

Takkuttoq takutitsilluni kinaassutsimut uppernarsaateqanngikkuni, qinnuteqaat itigartitsissutigineqassaaq pissutsillu iluarsineqarnissaannut qinnuigineqarluni aatsaat taamaalinikkut qinnuteqaat suliarineqarsinnaavoq.

**Takkuttoq innuttaasoq sinnerlugu inatsit naapertorlugit ingerlatsiviuppat**

Takkuttutut sinniisoq inatsisit naapertorlugit ingerlatsiviuppat immersuiffissamik 2-mik immersuinissaminut pisinnaatitaasoq: ”Digitalimik Allakkerinermi atuarsinnaanissamut pisinnaatitsissut” innuttaasoq sinnerlugu takkuttutut sinniisup inatsisit naapertorlugit ingerlatsivimmut attuumassuteqarnini uppernarsassavaa, assersuutigalugu ingerlatsivimmut isissutimi takutinneratigut.

Takkuttoq takutitsilluni kinaassutsimut uppernarsaateqanngikkuni, qinnuteqaat itigartitsissutigineqassaaq pissutsillu iluarsineqarnissaannut qinnuigineqarluni aatsaat taamaalinikkut qinnuteqaat suliarineqarsinnaavoq.

### Alloriarfik 3: Takkuttup immersuiffissaq eqqortumik immersorpaa?

### Innuttaasup imaluunniit sinniisup immersuiffissaq immersugaq sullissisumut tunniutissavaa. Sullissisup immersugaq eqqortumik immersorneqarsimanersoq takussavaa. Immersuiffissaq eqqortumik immersorneqarsimanngippat sullissisup eqqortumik immersuisoqarnissaanut ilitsersuissaaq taamaalilluni innuttaasup immersuiffissaq eqqortumik immersorniassavaa.

### Alloriarfik 4: Innuttaasoq pisussaajunnaarsinneqarsinnaasoq nalilissaaq

Oqartussaasut ataasiakkaat pisuni tamani naliliisartussaapput innuttaasoq ikiorneqassanersoq, allatut sullinneqassanersoq imaluunniit pisussaajunnaarsinneqassanersoq. Sullissisup naliliinera suliani ataasiakkaani sukumiisumik naliliinerusussaavoq. Takuneqarsinnaasunik peqquteqartoqarsinnaavoq, assersuutigalugu timikkut piginnaasanik annikillisoorsimaneq.
Tamatuma saniatigut sullissisup innuttaasup pappiliaatai takusinnaavai ilaatigut aalajangiinissamut atorsinnaasunik atugassaqarsinnaalluni. Assersuutigalugu suliami innuttaasumut tunngasumi takuneqarsinnaappat innuttaasoq ikiorserneqartartoq, pisussaajunnaarsitseratarsinnaanermut naliliinermi atorneqarsinnaavoq.

### Alloriarfik 5-6a: Pisussaajunnaarsitsineq

Immersuiffissaq eqqortumik immersorsimappat kommunimi allatigut misileeqqittoqarani pisussaajunnaarsitsisoqassaaq. Pisussaajunnaarsitsineq killiligaanngilaq, aatsaat innuttaasoq pisussaajunnaarsinneqartoq innuttaasunik kiffartuussivimmut attaveqarnermigut atorunnaarsitsisinnaavoq.

Innuttaasoq pisussaajunnaarsinneqarnermut uppernarsaammik noqqaassuteqarpat uppernarsaat takkuttumut tunniutissaaq.

### Alloriarfik 5-6b: Pisussaajunnaarsitsinissamut qinnuteqaammik itigartitsineq

Innuttaasup pisussaajunnaarsinneqarnissamut kissaateqartup pisussaajunnaarsinneqarnissamut tunngavinnik naammassinnissanngippat itigartitaassaaq. Itigartitsissuteqarnermi nalunaarutigineqassaaq:

* pisussaajunnaarsitsisoqarsinnaanngitsoq, aamma sooq taamaattoqarnersoq nassuiaatigineqarluni
* aalajangiineq allaffissornikkut oqartussaqarfimmut allamut ingerlateqqinneqarsinnaangnitsoq

Pisussaajunnaarsinneqarnissamut qinnuteqaat itigartinneqarpat innuttaasullu itigartitsissut allaganngorlugu perusuppagu tunniunneqassaaq.

## Pisussaajunnaarsitsinermut immersuiffissatut immersugaq malittarisassat malillugit toqqorneqassaaq

Immersuiffissaq immersorneqartoq scannissaaq aamma drev/ESDH-mut toqqussaaq, suliamik normulerlugu journalimut sullissinermut atorneqartumi atuuttumi allanneqassalluni.

Immersuiffissap elektronikkikkut toqqoreernerata kingorna sullissisoq uunga isissaaq <https://fritagne.nanoq.gl>, atuisutut atermik atugassanngortissimasoq atorlugu isissaaq, aammalu “opret fritagelse” toorlugu aamma inuup normua allallugu, kiisalu immersuiffiup elektronikkikkut toqqorfianut suliap normulerlugu. Tamatuma kingorna “gem” tuussaaq pisussaajunnaarsitsinerlu atortumi pilersinneqarpoq.

Tamatuma kingorna pisussaajunnaarsitsinermut qinnuteqaatip suliarineqarnera naammassivoq.

## SULLISSIVIK.GL AQQUTIGALUGU DIGITALIKKUT NASSIUSSINERMI

Sinniisoq taamaallaat innuttaasoq sinnerlugu Sullissivik.gl aqqutigalugu internetikkut nassiussisinnaavoq. Pisussaajunnaarsitsinissamut qinnuteqartup sinniisoq pisinnaatissavaa taamaalilluni inatsisitigut tunngavissaqarluni, digitalikkut, pisussaajunnaarsitsineq qinnutigineqarsinnaaniassammat. Matumani sinniisup NemID kinaassutsimik uppernarsaataatut atorneqassaaq

### Alloriarfik 1: Takkuttup immersuiffissaq immersorpaa?

Pisussaajunnaarsinneqarnissamut qinnuteqartup immersuiffissatut immersukkani Sullissivik.gl aqqutigalugu kommunip ataatsimoorussamik allagarsisarfianut nassiutissavaa. Sullissisup immersuiffissaq immersorneqarsimanersoq takussavaa. Immersuiffissaq eqqortumik immersorneqarsimanngippat, sullissisup pisinnaatitsisoq e-mailikkut attavigissavaa. Pisinnaatitsisup immersuiffissap eqqortumik immersorniassammagu immersuiffissap eqqortumik immersornissaanut innuttaasunik kiffartuussivik ilitsersuissaaq.

## Alloriarfik 2: Kinaassutsimut uppernarsaat

Immersuiffissaq kommunip ataatsimoorussamik allagarsisarfianut Sullissivik.gl aqqutigalugu nassiussaammat kinaassutsimut uppernarsaat atorsinnaavoq. Pisinnaatitsisup nammineerluni NemID-ni atorlugu kinaassutsini uppernarsarlugu iliuuseqarnera peqqutaavoq.

## Alloriarfik 3: Immersuiffissaq nassiunneqartoq eqqortumik immersorneqarpa?

Immersuiffissaq eqqortumik immersorneqarsimanersoq sullissisup takussavaa. Immersuiffissaq eqqortumik immersorneqarsimanngippat, innuttaasup immersuiffissaq eqqortumik immersorniassammagu immersuiffissap eqqortumik immersornissaanut innuttaasunik kiffartuussivik ilitsersuissaaq.

## Alloriarfik 4: Innuttaasoq pisussaajunnaarsinneqarsinnaanersoq nalilissaaq

Oqartussaqarfiit ataasiakkaat naliliisussaapput suliani tamani innuttaasoq ikiorneqassanersoq imaluunniit pisussaajunnaarsinneqassanersoq. Sullissisup naliliinera suliani ataasiakkaani sukumiisumik naliliinerusussaavoq. Takuneqarsinnaasunik peqquteqartoqarsinnaavoq, assersuutigalugu timikkut piginnaasanik annikillisoorsimaneq.
Tamatuma saniatigut sullissisup innuttaasup pappiliaatai takusinnaavai ilaatigut aalajangiinissamut atorsinnaasunik atugassaqarsinnaalluni. Assersuutigalugu suliami innuttaasumut tunngasumi takuneqarsinnaappat innuttaasoq ikiorserneqartartoq, pisussaajunnaarsitseratarsinnaanermut naliliinermi atorneqarsinnaavoq.

### Alloriarfik 5-6a: Pisussaajunnaarsitsineq

Immersuiffissaq eqqortumik immersorsimappat kommunimi allatigut misileeqqittoqarani pisussaajunnaarsitsisoqassaaq. Pisussaajunnaarsitsineq killiligaanngilaq, aatsaat innuttaasoq pisussaajunnaarsinneqartoq innuttaasunik kiffartuussivimmut attaveqarnermigut atorunnaarsitsisinnaavoq.

Immersuiffissaq eqqortumik immersorneqareerpat, pisinnaatitsisumut assilinera mailikkut nassiunneqassaaq. Pisinnaatitsisup allakkeriviani pisinnaatinneqartup atuarsinnaanera piffissatigut killiligaanngilaq, imaluunniit utertinneqarsinnaavoq imaluunniit peerneqarsinnaavoq.

Innuttaasoq pisussaajunnaarsinneqarnermut uppernarsaammik noqqaassuteqarpat uppernarsaat mailikkut tunniutissaaq.

### Alloriarfik 5-6b: Pisussaajunnaarsitsinissamut qinnuteqaatip itigartinnera

Innuttaasup pisussaajunnaarsinneqarnissamut kissaateqartup pisussaajunnaarsinneqarnissamut tunngavinnik naammassinnissanngippat itigartitaassaaq. Itigartitsissuteqarnermi nalunaarutigineqassaaq:

* pisussaajunnaarsitsisoqarsinnaanngitsoq, aamma sooq taamaattoqarnersoq nassuiaatigineqarluni
* aalajangiineq allaffissornikkut oqartussaqarfimmut allamut ingerlateqqinneqarsinnaangnitsoq

Pisussaajunnaarsinneqarnissamut qinnuteqaat itigartinneqarpat innuttaasullu itigartitsissut allaganngorlugu perusuppagu mailikkut tunniunneqassaaq.

## Pisinnaatitsinissamut immersuiffissatut immersugaq malittarisassat malillugit toqqorneqassaaq

Immersuiffissaq immersorneqartoq scannissaaq aamma drev/ESDH-mut toqqussaaq, suliamik normulerlugu journalimut sullissinermut atorneqartumi atuuttumi allanneqassalluni.

Immersuiffissap elektronikkikkut toqqoreernerata kingorna sullissisoq uunga isissaaq <https://fritagne.nanoq.gl>, atuisutut atermik atugassanngortissimasoq atorlugu isissaaq, aammalu “opret fritagelse” toorlugu aamma inuup normua allallugu, kiisalu immersuiffiup elektronikkikkut toqqorfianut suliap normulerlugu. Tamatuma kingorna “gem” tuussaaq pisussaajunnaarsitsinerlu atortumi pilersinneqarpoq.

Tamatuma kingorna pisussaajunnaarsitsinermut qinnuteqaatip suliarineqarnera naammassivoq.